**[КЪСМЕТИ ЗА БАНИЦА](http://xn--e1ageiyi6c.com/)**

\*

Здравето на теб се падна,   
няма вече болест гадна.   
Здрав ще си през таз година,   
бодър, весел – до амина...

\*  
Пада ти се днес парата –   
няма вече до заплата   
да се чудиш и се маеш   
как да свържеш двата края...   
\*  
Хазартът ти е дарба!   
Тука има – тука няма,   
пада ти печалба   
от тотото голяма!   
\*  
Бяла спретната къщурка   
с две коли отпред   
и мадама за притурка –   
туй е твоят нов късмет!   
\*  
На тебе Мързелът се пада –   
да мързелуваш ти приляга!   
Съвсем ще му отпуснеш края,   
но късмета ще намериш, зная!   
\*  
А за теб ще е Веселие,   
това ще е нормално ежедневие.   
Ще се редят купон подир купон,   
от теб се чака да им даваш тон.   
\*  
На теб Учение се пада,   
май това ти най-приляга.   
Не измисляй как да кръшкаш,   
имаш още изпити да тръшкаш!   
\*  
На теб се пада Път далечен,   
да скиташ много си обречен.   
Но тук, в родната ти къща,   
една любов ще те завръща.   
\*

Пада ти се ненадейно много щастие семейно!   
\*  
Година те чака красива, съдбовна,   
ще бъдеш в плен на магия любовна!   
\*  
Новата година нов късмет ти прати –   
В бизнеса постигаш завидни резултати!   
\*  
В игра джакпота ще уцелиш   
и крупна сума ще спечелиш.   
\*  
Ще работиш без дори да спираш,   
плановете си ще реализираш.   
\*  
Стига ти тая награда,   
парата на тебе се пада!   
\*  
Голям късмет избра си, браво –   
ще се радваш на отлично здраве!   
\*  
И тази година добър късмет улучи –   
пада ти се здраве и благополучие!   
\*  
Очаква те радост безкрайно голяма –   
супер екскурзия в Европа за двама!   
И не забравяй, че трябва от чужбина   
подаръци за всички от сърце да има!   
\*  
Тази Коледа реши теб с награда да дари –   
получаваш безвъзмездно нещо ново и модерно!

\*  
Ще ни возиш ли, кажи,   
в колата нова с две врати?   
\*  
Ще изпъкнеш с качества пред другите   
и се издигаш – твои са заслугите.   
\*  
Ще се сбъдне твоята мания –   
да си душа на цялата компания.   
\*  
Забравил всякакъв комплекс,   
ще мислиш ти само за секс.   
\*

Знай,че предстои ти повишение,   
което заслужаваш без съмнение.

\*  
Мързелът ти куфара си стяга,   
от теб далече ще избяга.   
\*  
Яки запивки, чаровни забивки и много усмивки!   
\*  
Успехи в бранша и чупки в ханша,   
здраве в изобилие и радост до безсилие!   
\*  
Чесънче – скилидка тънка –   
дяволи ще гони вънка,   
а пък с люспица от леща   
чака те любов гореща!   
\*  
Паричките ти в портмонето   
ще са като звездичките в небето.   
\*  
През тази година ти смело пристъпяй напред,   
защото късмет ще те дебне навред!   
\*  
Да си късметлия май ти е патент –   
таз година ти се пада нов апартамент.   
\*  
Цяла година ще те вали   
дъжд от всякакви пари!   
\*  
На съседа бричката си подари,   
че нова кола ще караш ти!   
\*  
От купон на купон скачаш ти на Купидон!   
\*  
Годината започва вече –   
ще стигнеш в нея надалече.   
\*  
Не се шегувам, ти печелиш –   
късмета скоро ще намериш.   
\*  
Ще бъде Коледа красива,   
годината за теб – щастлива!   
\*

Пътуване до тайнствена страна   
ще имаш през годината добра!   
\*  
Тук няма искаш и не щеш –   
в службата ще порастеш!   
\*  
Кариера ще ти е приоритет –   
я министър, депутат – напред!   
\*  
Таз година работата ти се пада.   
Ала и печалба – за награда!   
\*  
Годината ще те омае,   
любов около теб витае!   
\*  
Таз година е щастлива,   
сила и здраве ще преливат!   
\*  
Стягай багажа за воаяжа!   
\*  
Ново късметче таз година:   
с колегите – сговорна дружина!   
\*  
Държавна лотария, тото,   
на твоя страна е числото!

\*